- Táto event už prebehla.
Prešov – Cestou necestou – Svadobná cesta v Strednej Amerike, Kolumbia, sopky Mexika i Guatemaly
25. januára od 18:00 do 21:307,00€ – 15,00€
3 prezentácie o Južnej a Strednej Amerike v jeden večer. Najskôr sa vydáme na svadobnú cestu, ktorá začala v čase, keď aj covid. Števka s Jančim cez Kanárske ostrovy dostali do Panamy, pomáhali, cestovali a aj otehotneli. V ďalších prednáškach sa pozrieme na krásy Kolumbie – krajiny úžasných ľudí, dvoch ocenánov, ľadovcov i pralesa a neskôr vystúpime na 10 sopiek v Mexiku a Guatemale.
18:00 Števka a Ján Smolkovci – "Nerozviedli sme sa, fajne bolo" (vtip)
Porozprávali by sme o našej svadobnej ceste, ktorá chcela byť vysnívanou cestou okolo sveta, akurát, že bol Covid a väčšina krajín zatvorená. Ako sme šli na pankáča Strednou Amerikou kam sa dalo, plánovali sme len nevyhnutne a snažili sa cestou nepozabíjať 😀 Porozprávame, ako sa učí v škôlke v džungli v Paname, ako sa žije na misii v Hondurase, ako otehotnieť v Guatemale (beng beng :D), ako stopnúť plachetnicu do Mexika a ako sa skryť pred pirátmi v Belize. Bude to o tom, ako si život aj tak furt robí čo chce, či už máš plán alebo nie 🙂 Cesta bola podporená z Expedičného fondu Cestou necestou, ktorý funguje najmä vďaka vašim 2 % z daní. Ďakujeme
19:20 Michal Knitl – 109 dní v Kolumbii – láska, ľadovce i neprebádané miesta
20:20 Mexiko a Guatemala – pláže, cenotes, výstupy na sopky i medený kaňon
Prvý týždeň v Mexiku spoznávam Yucatan – piesočnaté pláže, pamiatky Májov a najmä úžasné cenotes (prírodné jazerá, ktoré sú akoby v dierach v zemi). Cez Chiapas a pekné vodopády sa presúvam do Guatemaly, kde v priebehu 10 dní vychádzam na vrcholy sopiek Santa Marta, Tajumulco, Toliman, Atitlan, Acatenango i Fuego, ktorý stále chŕli lávu. Po návrate do Mexika sa presúvam do Barrancas del Cobre na severe krajiny. Oblasť bola a ešte stále je trochu nebezpečná pre hranicu drogových kartelov. Niekoľko dní kráčam po kaňonoch, ktoré sú hlabšie ako Grand Canyon. Cestu končím výstupom na štyri sopky v oblasti Mexico city – Nevado Toluca, Volcan Ajusco, Iztaccihuatl (5230 metrov) a Pico de Orizaba (5636 metrov) v priebehu šiestich dní. Mexiko a Guatemala ma veľmi príjemne prekvapili.
Predpredaj končí hodinu pred začiatkom podujatia. Na mieste máme ďalšie vstupenky za 7€. Vstupné na poslednú prezentáciu je 5€. Podujatie nájdete aj na facebooku.